Vrou doodgeskiet ná rooftogSusan en Nico Nel. Foto: Facebook Volgens die berig het Susan en haar man, Nico (51), Saterdagaand vuurmaakhout gaan koop by die Phillips-kafee op die hoek van Panoramaweg en Yelandastraat toe ŉ man op hulle motor afgestorm het. Die man het ŉ skoot deur die bestuurderskant se venster geskiet en Susan is in die kop getref. Nico het met Susan na die Rooihuiskraal- mediese sentrum gejaag vanwaar sy na die Sunninghill-hospitaal in Johannesburg oorgeplaas is. Volgens die berig is sy met haar aankoms by die hospitaal dood verklaar. Volgens die polisie het ses mans die winkel beroof voor Susan geskiet is. Lees meer hier. BRON: Centurion Rekord